Guvernul României a solicitat achiziționarea a 400 de bombe de la SUA, împreună cu echipamente de suport, antrenament și testare. Va achita zeci de milioane de dolari
Departamentul de Stat al SUA a dat aprobarea pentru o posibilă vânzare militară străină către Guvernul României, în valoare estimată de 84 de milioane de dolari. Tranzacția include 400 de bombe GBU-39B cu diametru mic (SDB-I), două bombe de practică inertă GBU-39 (T-1)/B, precum și echipamente suplimentare esențiale pentru utilizarea acestora.